ming030890/wiki-yue-high-quality huggingface dataset:
龍仁市

龍仁市（韓文：용인시／龍仁市 Yongin si */?）係喺韓國京畿道中部嘅城市，距離首都首爾南邊大約40公里左右。
龍俊亨

龍俊亨，係大韓民國嘅一個男藝人同埋歌手。
龍允生

龍允生 (Wilson Lung)，香港親中派保險界人士，大學畢業後就投身保險行業。

家庭
佢已經結咗婚，太太係中國內地人。爸爸係龍子明。家姐係龍韻妃，細佬係龍允浩。

政治立場
佢嘅政治立場係親中派，曾經公開形容香港通識科嘅課本內容偏激，又形容爭取民主嘅香港反送中運動嘅示威者係暴徒。佢亦積極推動香港青少年前往大灣區交流發展。
佢有時亦會就個別政府嘅政策發表意見，例如佢曾經公開支持電話卡行實名制，話咁樣有效打擊電話詐騙。
熊力頲

熊力頲，香港親中派政治人物兼商界人士，國信證券（香港）金融控股有限公司行政總裁。

選舉經歷
喺2021年9月，佢當選成為香港特别行政區選舉委員會金融服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
熊大

熊大 (吉祥物)：手機通訊app LINE嘅吉祥物。
熊大 (主播)：中國大陸嘅鬥魚TV主播。
熊本大學：日本熊本縣熊本市嘅國立大學。
熊商

楚威王熊商（？—前329年），係戰國時期嘅楚王，熊槐嘅老豆。前339年到前329年在位，喺任內滅咗越國。
熊宏海

熊宏海係香港商人，1972年從美國返嚟之後接手打理家族嘅拉鍊生意，後來做咗理想集團主席。佢亦兼任香港紡織商會常務董事，喺香港浸會大學基金同香港中樂發展基金會都擔任名譽主席。

感情生活
曾經有傳聞指佢曾經包養羅霖，但羅霖已經公開否認。

爭議
佢曾經報稱係亞洲知識管理學院資深院士同常務副院長，仲係美國林肯大學名譽博士。
熊倬樂

熊倬樂（英文：Hung Cheuk Lok ，2009年7月7號—）係香港童星，曾經參與唔少電視劇同電影演出，亦都有拍廣告。
熊嘜

熊嘜（Bear Brand），或者叫熊牌，係雀巢旗下其中一個奶粉牌子，喺1976年創辦，主要喺東南亞地區賣，用隻揸住杯奶嘅熊人做嘜頭。
熊小芸

熊小芸（英文：Vicky Hung，1978年9月3號—）係香港電影女演員，中泰混血兒。1993年加入電影圈，做過演員、配音員、歌手同歌唱導師。
珊瑚海船務

珊瑚海船務（Coral Sea Ferry）係香港一間渡輪公司，1991年開始提供服務。
而家呢間公司經營三項渡輪服務：
西灣河←→三家村
西灣河←→觀塘
三家村←→大廟灣 / 東龍洲
珊瑚礁

珊瑚礁係喺海底由珊瑚骨骼形成嘅結構，主要成份係碳酸鈣，畀到好多海洋生物棲息嘅空間。
全世界最大嘅珊瑚礁係澳洲嘅大堡礁。
珊瑚手躄魚

珊瑚手躄魚（學名： Antennatus analis）係躄魚科手躄魚屬嘅其中一個種。
珊瑚海

珊瑚海（粵拼：saan1 wu4 hoi2；英文：Coral Sea）係澳洲東北面嘅一個海，東面係溫納圖同法屬新喀里多尼亞；南面係塔斯曼海；西面係澳洲昆士蘭同大堡礁；北面係新畿內亞、所羅門群島同所羅門海。呢個海既係地球入面最大最深嘅海同時，重有啲人叫佢做「鯊魚海」。

所謂「世界上最大嘅海」
喺全世界嘅大海入面，面積超過200萬平方公里嘅有8個；超過300萬平方公里嘅有3個；而超過400萬平方公里嘅，凈係得珊瑚海一個；所以話世界上最大嘅海就係佢。而珊瑚海嘅總面積係去到479.1萬平方公里。

所謂「世界上最深嘅海」
珊瑚海嘅海底地形方面，大多數都係從西向東傾斜，而平均水深有2394米，大部分地方嘅水深有3000——4000米，而最深度嗰度有9174米咁深。所以佢重係世界上最深嘅海。

氣候
由於珊瑚海喺南半球嘅熱帶地區入面，所以全年水溫都超過20℃，如估係最熱嘅月份，一般都超過28℃。

所謂「超多珊瑚礁」
由於珊瑚海嘅周圍幾乎冇河流入個海咁滯。所以個海都好清，重鬼咁透明噉，啲人喺海面都可以睇到20米深嗰度有乜嘢，而且水底都夠嗮嘅光線添；加上佢凈係得27——38‰嘅鹽分，所以點解啱珊瑚蟲喺度生活囉。不過啲珊瑚蟲好鍾意喺大陸架同淺灘嗰度快大過，所以就生咗好多珊瑚礁出嚟。不過啲珊瑚礁凈係微微噉出喺睡眠嗰度，重鬼咁七彩添，所以又搞出咗比較靚嘅熱帶景出嚟。

大堡礁
内文：大堡礁
世界上最大嘅珊瑚礁——大堡礁就喺呢個海入面。佢嘅礁石周圍嘅海水度飄住好多五顏六色嘅生物映住七彩繽紛嘅珊瑚，變成咗好騎呢嘅童話世界。

所謂「鯊魚海」
其實珊瑚礁重幫海洋嘅動植物畀咗優越嘅生活同棲息條件。其中入面有鯊魚、鯡、海龜、海參、珍珠貝等。由於佢入面有好多鯊魚喺度生存，所以又畀人叫做「鯊魚海」。
珊翠絲

呢個人物係用緊西班牙人名：首姓或者父姓（即老豆個姓）係「珊翠絲」，次姓或者母姓（即阿媽個父姓）係「域卡莉奧」。
珊翠絲個人資料本名Arantxa Sánchez Vicario全名Aránzazu Isabel María Sánchez Vicario花名Barcelona Bumblebee（巴薩隆拿大黃蜂）矮腳虎出世 (1971-12-18) 1971年12月18號（52歲） 西班牙巴薩隆拿屋企 西班牙巴薩隆拿身高5 ft 6.5 in（168.9 cm）體重123 lb（56 kg；8 st 11 lb）
運動運動網球教練阿哥 EmilioAntonio Hernandez（2004年至　）
獎牌紀錄







女子網球雙打
0
1
1
阿蘭扎祖·伊莎貝爾·瑪麗亞·珊翠絲·域卡莉奧（Aránzazu "Arantxa" Isabel María Sánchez Vicario，1971年12月18號—）係西班牙嘅前職業女網球手，喺西班牙巴薩隆拿出世。佢個綽號係「巴薩隆拿大黃蜂」（Barcelona Bumblebee），另外因為佢嘅身高，又有另外一個褒貶各半嘅綽號「矮腳虎」。

球員生涯
珊翠絲右手揸拍。1985年6月轉打職業賽，2002年11月退休。
1989年，珊翠絲打贏咗嗰陣時嘅一姐、兩屆法國網球公開賽冠軍、西德籍嘅嘉芙（Steffi Graf），攞咗嗰年嘅法國網球公開賽女單冠軍，嗰陣時佢得嗰17歲，成為咗網球公開賽年代以嚟最後生嘅大滿貫冠軍，呢項紀錄到1990年畀美國籍嘅莎莉絲（Monica Seles）以16歲嘅年紀打破。
珊翠絲係西班牙最多奧林匹克運動會獎牌嘅球員，一共有兩面銀牌同埋兩面銅牌。
珊瑚海群島

珊瑚海群島係澳洲海外屬地。喺昆士蘭東北面嘅珊瑚海，無人住，總面積得5平方公里。
珊瑚海群島同性戀王國

珊瑚海群島同性戀王國（Gay and Lesbian Kingdom of the Coral Sea Islands）喺2004年6月14號由一班志同道合嘅同性戀者喺澳洲昆士蘭省嘅無人島珊瑚海群島上面，建立屬於同性戀者嘅蚊型「國家」。佢哋嘅國旗就係佢哋同性戀者組織嘅彩虹旗。佢哋同（荷蘭、比利時、西班牙、加拿大）一樣都係贊成同性婚姻合法化嘅「國家」。同性戀者簡直視嗰度係天堂。珊瑚海群島同性戀王國政體係行君主立憲制。國家通貨係使用歐元。
到而家冇任何國家承認珊瑚海群島同性戀王國，島上亦都冇人長住。王國嘅網站話，旅遊業、捉魚、賣明信片係爾個國家唯一嘅經濟活動。
2017年11月17號，喺澳洲通過咗同性婚姻合法化之後，國王宣佈解散王國。
盧森堡

盧森堡，全名盧森堡大公國，係歐洲一內陸國，俾法國、德國同比利時包圍，係歐盟成員國。喺2015年2月人口有562,958。目前喺全球唯一嘅大公國。
佢係一個已開發國家。由於佢喺歐洲中央嘅地理位置，所以有重要嘅戰略地位。因為噉，法蘭克王國、西班牙、奧地利等歐洲強國都喺唔同時間統治過佢。佢喺1839年倫敦條約之下以大公國形式獨立咗。
盧森堡城

盧森堡城（盧森堡文：Stad Lëtzebuerg）係盧森堡首都，喺1994年被聯合國教科文組織列為世界文化遺產。
盧森堡文維基百科

盧森堡文維基百科係維基百科協作計劃嘅盧森堡文版，由非牟利組織──維基媒體基金會維持負責。家下係各語言嘅維基百科計劃中，規模排名響80名以內（跟文章數量計），有超過4萬篇文。
盧杞

盧杞（？—785年），字子良，滑州人。係大唐中後期嘅大臣，宰相盧懷慎嘅孫仔。喺唐德宗在位期間佢做門下侍郎同中書門下平章事，因為長期以嚟迫害忠良激發咗「涇原兵變」，之後俾德宗貶官。
盧根

《盧根》（Logan）係2017年美國超級英雄電影，由曉治積曼、柏德烈史釗活主演，占士曼高執導。故仔改編自漫威旗下漫畫角色狼人。《盧根》係變種特攻系列第10套電影，亦都係狼人三部曲入面嘅第3套，亦即係最後一套。前兩套係《變種特攻：狼人外傳》（2009）同埋《狼人：武士激戰》（2013）。
盧根尼斯

格雷格·盧根尼斯，係一個美國自傳作者、跳水運動員、教練。
盧森堡省

盧森堡省係一個喺比利時南部嘅省，都係比利時最南嘅省。盧森堡省係屬於比利時嘅華隆大區，盧森堡省隔離嘅省係比利時嘅那慕爾省同列日省，同埋隔離嘅國家係法國同盧森堡。盧森堡省嘅首府係阿爾隆。法文係呢個省嘅通行語言。

行政區劃
盧森堡省裏面有五個區，分別係巴斯托涅區、阿爾隆區、馬爾什昂法梅訥區、訥沙托區同維爾通區。而盧森堡省就有44個城鎮。
盧森堡省嘅行政區劃
第28屆金曲獎

第28屆金曲獎（英文：The 28th Golden Melody Awards），由中華民國文化部影音產業局同國立傳統藝術中心共同主辦，前者主辦流行音樂類、後者就主辦傳統暨藝術音樂類。參賽作品限2016年以臺灣做首次發表地嘅作品。流行音樂類入圍名單喺2017年5月16號公佈。流行音樂類頒獎典禮喺2017年6月24號喺臺北小巨蛋舉行。

報名資格同統計
呢屆金曲獎自2016年12月1號至2017年1月4號受理報名，凡喺2016年以臺灣地區做首次發行地同埋以CD形式發行嘅流行音樂專輯都可以參賽。特別貢獻獎推薦時間就至2017年5月8號完。呢屆首次全面開放數碼發行嘅作品參賽，凡伙喺中華民國境內3間以上合法數碼銷售平臺上架嘅作品即可報名。

《藍。掉》鍾玉鳳、陳思銘大大樹音樂圖像有限公司

鍾適芳《藍。掉》大大樹音樂圖像有限公司

陳思銘Fade to Blue 藍。掉
《藍。掉》大大樹音樂圖像有限公司

頒獎典禮
呢屆金曲獎訂喺2017年6月24號夜晚7點喺臺北小巨蛋舉行頒獎典禮，星光大道喺嗰日下晝5點喺台北小巨蛋南側廣場展開。呢屆繼續由台視承辦典禮製播工作。陳鎮川繼續擔任頒獎典禮嘅總製作人，黃子佼連莊擔綱典禮主持人。典禮旁白由中廣流行網《午夜我和你》、《美俐人生》主持人豆子擔任。

表演節目
因草東沒有派對當中兩個團員服緊兵役，唔可以喺典禮前彩排，所以無法喺得獎後進行新人獎演出。

報名資格同統計
呢屆自2017年1月1號至3月1號受理報名，凡喺2016年首次發行嘅傳統暨藝術音樂專輯同埋正式嘅戲曲公開展演都可以參賽；特別獎推薦時間至2017年5月15號完。

《純淨。風格 - 男高音施宣煌第一張個人專輯》上揚國際股份有限公司

施威錦《純淨。風格 - 男高音施宣煌第一張個人專輯》
第28屆香港舞台劇獎

第28屆香港舞台劇獎頒獎禮，2019年4月10號喺香港大會堂音樂廳舉行。
第28屆香港電影金像獎

第28屆香港電影金像獎喺2009年4月19號夜晚喺尖沙咀香港文化中心搞，頒咗21個獎。呢屆金像獎適逢香港電影一百周年紀念，頒獎禮破天荒請咗12位司儀一齊主持，包括王祖藍、何韻詩、吳君如、謝安琪、曾志偉、毛舜筠、谷德昭、林子聰、錢嘉樂、田啟文、盧覓雪同樊少皇，表演場地都由香港文化中心大劇院擴展到室外嘅星光大道紅地毯。

緬懷
呢屆嘅緬懷環節「向已故電影工作者致敬」由歌手側田、衛蘭、王菀之喺雨中演唱經典歌《Somewhere out there》，下列過世嘅電影工作者出現喺香港文化中心外牆上。
劉志榮（演員）
龍方（演員）
何禮男（演員）
汪禹（演員）
陳任（演員）
李昆（演員）
Sally Nicholls（演員）
宋存壽（導演）
陳雲（導演、編劇）
張露（歌手）
嚴牛（製片）
吳源祥（監製、出品人）
黎傑（發行、編劇、策劃）
查良景（編劇、剪接）
盧兆璋（編劇）
潘祖輝（剪接）
梁鍾樂（木工）
張平（場務）
袁北海（木工）
徐錦（木工）
曹灼（木工）
譚榮懷（鐵工）
劉歡頤 （製片廠副廠長）
區潔（泥工）
王德明（木工）
樓火木（雕刻）
郭偉（服裝）
重羽（編劇）
源家祥（配音）
吳智（影評人、編劇）
溫達權（電工）
盧寄萍（特技設計）
博偉達（Wouter Barendrecht）（發行、製片）
王治江（調光師）
金芝（宣傳）

事件
身為亞洲電視藝人嘅鮑起靜，喺頒獎禮發表得獎感言時提到亞視，但呢個片段俾轉播頒獎禮嘅無綫電視刪走，做法俾網友質疑，爾冬陞炮轟無綫唔尊重個節目，話呢啲係奴才所為，質疑無綫點解唔大方啲。亞視批評無綫無考慮觀眾感受。金像獎主席陳嘉上亦表示失望，話下年會重新投標。當晚司儀曾志偉就話冇辦法，自己已經盡量爭取得獎者想講咩就講咩播出街。
第28屆日本眾議院議員總選舉

第28屆日本眾議院議員總選舉喺1958年5月22號舉行。
1955年10月，左右派嘅社會黨合併為日本社會黨連同自由民主黨一齊成為咗國會兩個大黨，而咁橋就係從1995年開始自由民主黨就冇斷過一直咁執政，而日本社會黨就一直係國會最大嘅反對黨，呢種情況畀日本政界叫做55體制。

內閣
第1次岸信介內閣。

解散
1958年4月25號。

選舉舉行
1958年5月22號。

選舉人數
467人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：52,013,529。

其他
候選人：951。

結果
投票率：76.99％。
剔除白票同廢票後嘅投票率：76.43％
第29屆金曲獎

第29屆金曲獎（英文：THE 29th Golden Melody Awards），由中華民國文化部影音產業局同國立傳統藝術中心一齊主辦，前者主辦流行音樂類、後者就主辦傳統暨藝術音樂類。參賽作品限2017年以臺灣地區做首次發表地嘅作品。流行音樂類入圍名單喺2018年5月16號公佈。流行音樂類頒獎典禮喺2018年6月23號喺臺北小巨蛋舉行。呢屆入圍名單，張惠妹以偷故事的人、林俊傑以偉大的渺小各入圍六項獎項，包含年度專輯獎、最佳國語專輯獎等大獎，成為呢屆最大入圍者。

方序中、吳建龍《為什麼像個愛情故事，明明我看的是偵探小說。》法蘭黛樂團非常棒國際創意股份有限公司

報名資格同統計
呢屆自2018年1月1號至3月1號接受報名，凡係2017年首次發行嘅傳統暨藝術音樂專輯同正式嘅戲曲公開演出都可參賽；特別獎提名至2018年5月15號完。
第29屆香港舞台劇獎

第29屆香港舞台劇獎頒獎禮，2020年6月27號喺香港大會堂音樂廳舉行。
第29屆日本眾議院議員總選舉

第29屆日本眾議院議員總選舉喺1960年11月20號舉行。
1960年1月19號，日本喺華盛頓同美國簽咗份美日安保條約。日本人都覺得唔應該咁輕易去簽呢份嘢，但係自民黨把心一橫好快就同美國簽咗佢，搞到日本喺1960年6月爆發大規模遊行（安保鬥爭），冇耐自民黨就話要解散眾議院重新大選嚟解決呢件事。

內閣
第1次池田勇人內閣。

解散
1960年10月24號。

選舉舉行
1960年11月20號。

選舉人數
467人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：54,312,993。

其他
候選人：940。

結果
投票率：73.51％。
剔除白票同廢票後嘅投票率：72.74％

第一次參選就贏咗
※ 做過參議院議員用「※」嚟表示。
自由民主黨
伊藤宗一郎
伊藤幟
井村重雄
上村千一郎
浦野幸男
大澤雄一※
大竹作摩
岡田修一
小澤辰男
小澤太郎
海部俊樹
龜岡高夫
仮谷忠男
岸本義廣
久保田円次
佐々木義武
澀谷直藏
正示啓次郎
壽原正一
田川誠一
谷垣専一
田澤吉郎
藤井勝志
藤原節夫
細田吉藏
前田義雄
松山千恵子
安井誠一郎
米山恆治
日本社會黨
淺沼享子
安宅常彥
大柴滋夫
緒方孝男
岡田利春
小林ちづ
島本虎三
田口誠治
田邊誠
坪野米男
中村重光
楢崎彌之助
西宮弘
二宮武夫
畑和
肥田次郎
廣瀬秀吉
藤原豐次郎
松井誠
三木喜夫
武藤山治
村山喜一
山內廣
山口鶴男
湯山勇※
吉村吉雄
民主社會黨
玉置一德
獨立人士
宇野宗佑
金子一平
久保田藤麿
諸派
古賀了
相反羣

呢個係由一個羣打去佢嘅相反羣嘅自然變換。<g1, g2>即係兩個羣元素嘅有序對，* 即係群運算。
喺羣論入面，相反羣嘅概念可以幫我哋由一個羣整另一個羣出嚟，可以將左羣作用同右羣作用兩個概念對調。
么半羣、羣、環同代數都可以當做得一個物件嘅範疇，相反範疇呢個概念推廣嗮相反羣、相反環等等嘅概念。

定義
設係一個羣，嘅相反羣同嚟表示，佢底下個集同嘅一樣，羣運算就用呢條式嚟定義：。
如果係交換嘅話，佢同相反羣係一樣嘅，另外，所有羣（唔一定交換）都自然地同佢嘅相反羣同構：，就係自然嘅同構。一般嚟講，任何嘅反同構都誘導一個同構，透過呢條式，因為：

羣作用
設係某個範疇入面嘅一個物件，同埋係一個右作用，噉就係一個左作用，個定義係，或者簡單啲，。
相圖

相圖係用嚟表示相平衡系統嘅組成同一啲參數（譬如溫度、壓力）之間關係嘅一種圖，喺物理化學、礦物學同埋材料科學入面有好重要嘅地位。
相對方位

相對方位（粵拼：soeng1 deoi3 fong1 wai2；英文：body relative direction）係指表達方向嗰陣講相對於某某人或者某某物體嘅方向。例如「喺阿偉前面」或者「喺阿明嘅左手邊」等等。
相對市場佔有率

相對市場佔有率係一個用來比較企業同業界最強競爭者，從而衡量自己市場實力同鑒定改善機會嘅一個指標，係一個屬於市場行銷方面嘅關鍵績效指標（Key performance indicator，KPI）。

計算方法
相對市場佔有率 = 企業嘅市場佔有率／最大競爭對手嘅市場佔有率 x 100%
佔有率可以用銷售額或者銷售量計算。對手嘅數據一般可以喺年報或者市場調查度搵到。
相坂優歌

相坂優歌，係日本嘅一個女藝人同埋配音員。
相城區

相城區係中國江蘇蘇州一個市轄區，總面積496平方公里，人口71萬。
相對主義

相對主義（英文：relativism）係知識論上一種觀點。
呢種觀點唔接受任何「我講嘅嘢有客觀性」嘅聲稱。
濟州島

濟州島係朝鮮半島南面一個島，由南韓濟州道管，面積1,848平方公里，人口大約62萬。
維基同享有多媒體嘅嘢：Jeju Island
維基同享有多媒體嘅嘢： Jeju-do 제주도
維基遊埠有呢篇旅遊嘅資源：济州
喺開放街圖（Open Street Map）嘅濟州島地圖。
33°23′N 126°32′E﻿ / ﻿33.38°N 126.53°E﻿ / 33.38; 126.53
濟州聯足球會

2006年2月2號，球會喺未對外發出公告嘅情況下，靜鷄鷄噉將主場搬到濟州兼改名做濟州聯足球會，重將主場定咗喺西歸浦嘅濟州世界盃競技場。
濟慈

濟慈（全名莊濟慈，英文：John Keats，1795年10月31號—1821年2月23號）係英國詩人，亦係浪漫主義嘅其中一位代表人物。
濟州文

濟州文（제주어；제주말），又嗌濟州方言（제주 방언），係濟州地域除咗楸子群島以外通行嘅語言。佢屬於朝鮮語族，2014年得返5000個人用呢種語言做母語。
濟州國際機場

濟州國際機場（粵拼：zai3 zau1 gwok3 zai3 gei1 coeng4，韓文：제주국제공항）係喺韓國濟州特別自治道嘅一個機場。
濟州廣播

濟州廣播（JIBS），原名濟州國際自由都市廣播，係一間喺韓國濟州嘅私人廣播同電視公司。呢間公司最初喺1994年4月10號成立，之後喺同一年開始做廣播演習，唔到2001年12月7號都冇做廣播測試，跟住要再到2002年5月31號先至正式開始廣播。JIBS嘅成立，代表住SBS成功將自己嘅AM廣播範圍擴散到全國都聼到。
JIBS係SBS全國電視網播網絡，同埋SBS Power FM聯播網嘅成員。
濟州火山島同熔岩洞

濟州火山島同熔岩洞係個喺韓國嘅世界遺產，登錄喺聯合國教科文組織嘅世界遺產名錄。
科學城站

科學城站 (廣州)：廣州地鐵21號綫嘅車站，規劃曾經嗌過科學廣場站。
科學城站 (成都)：成都地鐵1號綫嘅車站。
科學城站 (伊爾庫茨克)：伊爾庫茨克嘅火車站。
科學奇幻

科學奇幻（science fantasy）結合科幻同奇幻嘅文學體裁－同時運用奇幻上常見嘅橋段同科幻上常見嘅橋段。
科學嘅等級

科學嘅等級係由孔德，喺十九世紀，提出嘅一個理論，講到科學嘅發展係最簡單，最普遍嘅學科，天文學，首先入去呢個「實証階段」（positive stage）。亦就係孔得講嘅三階段定律之中嘅一個階段。科學「等級」向上行，科學科學亦都變得更加複雜同埋專門，呢啲學科就會遲啲去到「實証階段」。 學科要升級就係靠佢哋嘅先輩嘅科目；最高嘅階段就係社會科學。根據理論講，物理學上面有多啲嘅共識同埋快啲進步，相比起其他社會科學嘅學科。
科學園路

科學園路（英文：Science Park Road）係香港新界沙田區一條路，連接香港科學園科技大道東、科技大道西迴旋處同瑞祥街迴旋處。條路個名嚟自香港科學園。呢條路係香港科學園南面嘅出入通道。
科學園站

科學園站（英文：Science Park Station，亦名白石角站）係香港一個計劃緊嘅火車站，會喺港鐵東鐵綫大埔墟站同大學站之間。個站會服務白石角一帶，即係香港科學園附近。
不過個站起唔起，好視乎香港科學園同周圍發展密度，夠唔夠人用個站。2021年林鄭月娥發表嘅施政報告入面，有提到會計劃起呢個站。
生態旅遊

生態旅遊，或者叫生態觀光（ecological tourism）呢個詞最早可追溯至1965年，當時有位學者赫茲特建議對文化、教育以及旅遊再省思，並倡導所謂嘅以生態作為旅遊，發展至今生態旅遊已成為國際保育同永續發展嘅基礎概念。1983年，學者赫克特提出「生態旅遊」一詞，成為目前最普遍使用嘅詞。佢將生態旅遊歸納成三大特點：
生態旅遊係一種仰賴當地資源嘅旅遊；
生態旅遊係一種強調當地資源保育嘅旅遊；
生態旅遊係一種維護當地社區概念嘅旅遊。
最後，學者赫克特將生態旅遊定義為「到相對未受干擾或未受污染的自然區域旅行，有特定的研究主題，且體驗或欣賞其中的野生動植物景象，並且關心區內的文化特色」。
生態旅遊學會（The Ecotourism Society）喺1991年為生態旅遊下咗一個廣為各界接受嘅註解：「生態旅遊是一種具有環境責任感的旅遊方式，保育自然環境與延續當地住民福祉為發展生態旅遊的最終目標」。
生態人

《生態人》係香港電台播嘅一個專門係訪問香港嘅生態研究專家生態同埋攝影師嘅電視節目，由2020年6月播到8月，總共有十一集，每集5分鐘。

崔佩怡博士
2008年開始研究香港嘅珊瑚，喺香港累積超過1️0️00次嘅潛水經驗，曾到日本學習養殖珊瑚嘅方法，係中文大學生命科學學院嘅講師。2018年創立珊瑚學院，希望建立香港人同珊瑚之間嘅聯繫。同漁護署合作嘅「育養珊瑚校園計劃」，邀請本地學校參與珊瑚養殖同監察行動，透過親身體驗培育珊瑚BB，再放回香港海底作珊瑚修復計劃。

彭俊超博士
彭俊超係香港觀鳥會嘅高級研究專員同香港戶外生態教育協會嘅董事會成員之一。依家係香港大學生物科學學院植物學博士後研究員。佢係亞洲協會香港中心《見樹亦見林》展覽創作嘅生態學家。

余日東
余日東喺14歲嗰陣鍾意咗睇雀，加入咗香港觀鳥會，依家係香港觀鳥會嘅研究經理。余係香港大學生態學系碩士，十五年來到過韓國、中國、台灣、日本等地研究黑臉琵鷺嘅棲息生態，依家係香港嘅黑臉琵鷺專家。

劉善鵬
劉善鵬嘅父母喺佢細個嘅時候會带佢周圍去上山落水，攪到佢對大自然超有興趣 ，去報讀唯一有關於生態及生物多樣性科嘅香港大學，主修生態及生物多樣性學科， 喺2010年畢業。劉善鵬依家係長春社高級保育主任，塱原水田嘅「看更」，連同香港觀鳥會攪親子環境教育活動。喺天氣唔好嘅日子仲會同實習生去田到落手落腳收割稻米。

許仲康
許仲康係亞洲生態環境顧問有限公司嘅高級生態學家。2011年世界自然基金會香港分會編輯委員會成員之一。2018年城市規劃委員會嘅成員之一。

許天欣博士
許天欣係香港大學太古海洋科學研究所博士後研究員，喺 2012-13年香港海洋公園保育基金野外生態保育大學生贊助計劃 研究中華白海豚。依家係「環保基金 香港生態桌遊大使計劃」嘅導師同顧問 。許天欣積極參與公眾生態活動，擔任潮間帶生態導賞導師。2020年9月展開「全港岩岸物種基線普查」，是香港第一個岩岸「緄邊」普查。

曾子滔
曾子滔依家係香港中文大學嘅碩士研究生，2017年曾經大學嘅推薦同資助，喺 加州大學柏克萊分校留學咗一個學期，攻讀《柏克萊生物科學海外學習課程》嘅科目。

李詠豪
2010年李詠豪喺嘉道理農場暨植物園做動物保育員，2015年喺台灣東海大學畢業，2016-2019年間喺香港浸會大學擔任生物系研究助理，於2018年同當時係浸會大學生物系講師嘅宋亦希博士發表香港新物種- 香港半葉趾虎(Hemiphyllodactylus hongkongensis)。李詠豪17歲時開始喺市區到幫警察捉誤闖民居嘅蛇 。

鄭樂宜
鄭樂宜依家係香港大學碩士研究生，2014年時仲讀緊書嘅時候參加了香港大學環境生命科學學會嘅大嶼山水口灣嘅《水口百態》研究計劃。一班人用咗一年嘅時間數沙灘上嘅生物品種。鄭樂宜2014年係香港大學環境生命科學學會代表，同世界自然基金會香港分會（WWF）遞交近五萬人嘅聯署，希望政府設立兩個海岸公園嚟保護喺香港水域中嘅中華白海豚。

宋亦希博士
中學時嘅宋亦希喺老師嘅鼓勵下嘗試養青蛙，漸漸產生興趣。宋曾參加香港海洋公園保育基金嘅「野外生態保育大學生贊助計劃」，由2017年起帶領多項以本地淡水龜為主嘅研究。2019年喺香港大學生物科學學院做研究助理教授，而家係嶺南博雅大學科學教研組嘅助理教授。宋同時係香港兩棲及爬行動物保育基金同香港兩棲及爬蟲協會嘅義務董事之一，2019年保護稀有動植物諮詢委員會成員之一。國際自然保護聯盟物種存續委員會嘅陸龜同淡水龜專家組成員。

劉彥芹博士
劉彥芹博士係2018年海洋公園保育基金基金助理科研經理，負責進行淡水龜捕龜黑點嘅實地研究同巡邏。佢係香港兩棲及爬蟲協會嘅義務董事之一，依家喺浸會大學做講師。
生態型

生態型（ecotype）係生態學上嘅一個概念。如果話有幾柞生物喺彼此嘅生態型，即係話佢哋屬同一物種，但喺遺傳同生境上彼此分離。
生態模型

生態模型（英文：ecosystem model）係指將生態系統想像成抽象化嘅數學模型噉研究。
例子可以睇洛卡-伏塔拉模型。
生態位

生態位（粵拼：sang1 taai3 wai6，英文：niche），係一個物種所處嘅環境同埋佢本身生活習性嘅總稱。
生態學

生態學（粵拼：sang1 taai3 hok6）呢個概念最早喺1869年由德國生物學家恩斯特·海克爾定義：「生態學係研究生物有機體同佢周圍環境（包括非生物環境同生物環境）相互關係嘅科學」。英語 ecology 係由希臘語詞彙 Οικοθ（一屋人）同 Λογοθ（研究）組成的，意思係「研究生活響同一自然環境中嘅動物嘅學科」。 至今渠已經發展為「研究生物與其環境之間的相互關係的科學」；其中「環境」包括生物環境同非生物環境：生物環境指物種之間或物種內部各個體之間嘅關係，非生物環境包括自然環境：土壤、岩石、水、空氣、溫度、濕度等。
英國人 Tansley 首先響 1935年提出生態系統概念。美國年輕學者 Lindeman 詳細考察 Mondota 湖生態系統之後提出生態金字塔能量轉換嘅「十分之一定律」。自此，生態學成為一門有自己嘅研究對象、任務同方法嘅比較完整同獨立嘅學科。近年嚟，生態學已經創立咗自己獨立研究嘅理論主體，即係生物個體同環境直接影響嘅小環境到生態系統唔同層級嘅有機體同環境關係嘅理論。佢哋嘅研究方法勁過描述——實驗——物質定量三個過程。系統論、控制論、信息論嘅概念同方法嘅引入，促進咗生態學理論嘅發展。如今，由於同人類生存同發展嘅緊密相關而產生咗多個生態學嘅研究熱點，好似生物多樣性嘅研究、全球氣候變化嘅研究、受損生態系統嘅恢復同重建研究、可持續發展研究等。
生態學係生物學一支。生物學有微觀（分子生物學方向）同埋宏觀兩方面；生態學就係向宏觀方向發展嘅一支，研究生物個體、種群、群落、生態系統直到整個生物圈。生態學亦係一門綜合學科。需要利用地質學、地理學、氣象學、土壤學、化學、物理學等各方面的研究方法同埋知識，並且當啲生物群落同埋個生活環境當做一個整體——其中物質同能量唔停循環流動——來研究。

生物圈
内文：生物圈
用生態學嘅角度嚟睇，地球表面由地下11公里到地上15公里高度都係由岩石圈、水圈同大氣圈組成的，喺三個圈交滙處存在着生物圈，絕大部分生物係生活喺地下100米到地上100米之間。
生物最早係由水圈產生嘅，逐漸向深水發展，由於大氣中嘅氧氣含量增加，喺大氣圈最外層因為宇宙射線嘅作用，氧分子重組形成臭氧層，臭氧層可以阻止危害生命嘅紫外線進入大氣層，使得生物可以脫離水圈向陸地發展。陸地環境唔同區域差異較大，為咗適應環境，生物發展出好多唔同嘅種類。
能量喺唔同嘅圈內流動，綠色植物吸收太陽光能，再轉換成化學能貯存，動物取食植物吸收植物嘅能量，太陽能絕大部分都被大氣圈、水圈同岩石圈所吸收，增加溫度，造成風、潮汐同岩石嘅風化裂解。地球本身嘅能量表現喺火山爆發、地震之中，亦不斷咁影響其他各圈。能量嘅主要來源係太陽，喺地球中不斷咁被消耗掉。
物質則可以喺各圈內循環，而無多大消耗，以二氧化碳形式存在嘅碳被植物吸收，經植物同動物嘅呼吸作用排出，被動植物固定喺體內嘅水、鈣同其他微量元素，一旦動植物死亡會重新分解回到其他自然圈，有可能積累形成化石礦物。例如植物遺骸形成煤、動物遺骸形成石油、硫細菌遺骸形成硫磺礦等。

生態系統
内文：生態系統
自然界一定範圍或者區域內，生活的一群互相依存的生物，包括動物、植物、微生物等，同當地嘅自然環境一起組成一個生態系統。一個生態系統內，物質同能量嘅流動達到一個動態平衡。生態系統大小不一，多種多樣，小到一滴湖水、一個獨立嘅小水塘、熱帶雨林中一棵大樹；大到一片森林、一座山脈、一片沙漠都可以是一個生態系統。
一個生態系統具有自己嘅結構，可以維持能量流動同物質循環，地球上無數個生態系統嘅能量流動同物質循環，滙合成整個生態圈的總能量流動同物質循環，一個生態系統內各個物種的數量比例、能量同物質的輸入與输出，都處於相對穩定的狀態，如果環境因素有變化，生態系統有自我調節恢復穩定狀態的功能，如果環境因素緩慢的變化，原有的生物種類會逐漸讓位畀新生的，更適應新的環境條件的物種，依個叫做生態演替。但如果環境變化得太快，生物嚟唔切演化以適應新的環境，則造成生態平衡的破壞。
生態系統之間唔會完全隔絕. 有啲物種會來回幾個系統; 每個生態系統亦同外界交換少少物質能量。人類會創造人工生態系統，如農田的單一物種，城市的生態系統，都係人工創造的；人一停手，渠就會敗壞，恢復自然狀態。

食物鏈
内文：食物鏈同食物網
睇埋：捕食
一切生物都要由外界攞能量同物質嚟生存。生態系統中的能量和物質流動正係通過各種生物攝取事物的方式形成的，而依種將各種生物聯繫到一起的能量和物質流動的鏈就叫做食物鏈。食物鏈依個名詞係由一位英國動物學家埃爾頓（C.S.Eiton）喺1927年首次提出的，據佢自己講係受到中國嘅一句俗語：「大魚食小魚，小魚食蝦米」的啟發。食物鏈包括幾種類型：捕食性、寄生性、腐生性、碎食性等，如果一種有毒物質被食物鏈的低級部分吸收，例如被草吸收，雖然濃度好低，但唔影響草的生長，但兔仔吃草後有毒物質就好難排泄出嚟，當佢經常食草，有毒物質會逐漸喺佢體內積聚，鷹又食大量的兔仔，有毒物質會響鷹嘅身體內進一步累積。因此食物鏈有累積同放大的效應。美國國鳥白頭海鵰之所以面臨滅絕嘅危險，並唔係被人捕殺，而係因為DDT逐步咁響佢身體內累積，導致生出嚟的蛋係軟殼，無辦法孵化。一個物種滅絕，就會破壞生態系統的平衡，導致其物種數量的變化，因此食物鏈對環境有非常重要的影響。
自然界中，每種動物唔剩只食一種嘢，當食物鏈串埋一組就會形成一個更複雜嘅食物網。

生物多樣性
喺一個生態系統，組成的成分越多樣，能量同物質流動的途徑就越複雜，食物鏈（網）形成越錯綜複雜，生態系統自動調節恢復穩定狀態的能力越強；成分越單調、結構越簡單，應對環境變化的能力越低。因此生物多樣化亦係衡量一個區域環境狀況的指標。

生態系統嘅生產量
生態系統中包括有唔同的營養級生產者，主要有：
生產者 - 從太陽光中攝取能量的綠色植物，係初級生產者；
消費者 - 取食植物和其他動物的生物；
分解者 - 分解動植物屍體的微生物，還原為礦物質同水，和消費者一同算做第二性生產者。
從太陽光的能量中轉換多少生物量為系統的生產量，主要指第一性生產者的有機物總量，唔同自然條件的生產量唔同，沙漠同海洋生態系統的生產量最低，每畫夜只有不到0.1-0.3克/平方米，熱帶雨林則可以達到每畫夜10-20克/平方米。生產量大的生態系統則可以維持更多的生物存在，起自我調節能力也更強；生產量少的生態系統自我調節能力極低，生態系統則非常脆弱，經唔起條件的變化同外界的破壞。

生態危機
美國嘅保護生態郵票
自然條件下，由於環境變化，會出現生態系統的演替。但如果變化太快，也會出現大量物種滅絕的危機，例如恐龍喺不到一萬年的時間內全部滅絕；火山爆發造成當地生態系統的滅絕，都係生態危機。但最常見的係由於人類活動造成的局部地區的生態系統嚴重破壞，多處生態系統的破壞導致整個生態圈的結構和功能變得混亂，最終會威脅人類本身的生存同發展。
潛伏期中嘅生態危機並唔易被發現，而且一旦形成就好難恢復，需要付出多年努力同幾十倍甚至到幾百倍嘅代價先可能消除危機的影響。由於濫懇濫牧，在美國、俄羅斯、中國都出現過「黑風暴」現象，水土流失、沙漠擴大、水源枯竭、氣候異常、森林消失等生態危機都係由於人類不適當的活動造成的。生態危機造成的物種滅絕則永遠也無法恢復，目前人類造成的生態危機重包括全球變暖、酸雨、臭氧層穿窿，已經造成全球性的生態危機，全球生態危機已經威脅到90%以上的生物物種。
生態環境

生態環境（英文：biophysical  environment）係生物或種群周圍嘅生物同非生物成分嘅總和，一般嚟講會有影響生物生存、繁衍同埋進化嘅因素，生態環境既可能細到只可以透過顯微鏡先睇到，都可能大到全球（生物圈）。根據佢自身屬性，生態環境可以劃分做海洋環境、大氣環境、陸地環境。
牛角扇

牛角扇係種電風扇，通常有兩塊扇葉，而扇葉似牛角，因而叫牛角扇。牛角扇通常係商用或者工用，比起屋企有嘅風扇，個面積大啲，風力亦大好多。舊時無冷氣，一啲熱嘅食肆，諸如有瓦遮頭嘅大牌檔，都用掛牆牛角扇令空氣流通散熱。
牛角扇通常都比較嘈，唔係咁啱屋企用。
牛車水大廈

牛車水大廈（英文名：Chinatown Complex ，前英文名：Kreta Ayer Complex）係新加坡其中一個最大嘅熟食中心同市場，位於牛車水區史密斯街，喺1983年落成，第二年改咗英文名。
牛角灣

牛角灣（Ngau Kok Wan）係香港一海灣，喺青衣西北岸，有香港水泥廠。
牛角椒

牛角椒係辣椒其中一個品種，形狀似牛角，所以叫牛角椒。佢英文名（Cayenne pepper）就係嚟自法屬圭亞那首府開雲。
牛車水

牛車水（馬來話：Kreta Ayer）係星加坡嘅唐人街，位於歐南園區，係星加坡史上重要嘅唐人聚集地，亦係星加坡一旅遊點。
牛郎織女

牛郎織女（粵拼：ngau4 long4 zik1 neoi2）係源自古華夏一個有關銀河嘅民間故事。

大要
牛郎織女個故仔大致係噉嘅：傳說喺好耐好耐之前，有個叫做牛郎嘅孤兒，佢跟佢阿哥阿嫂生活；牛郎阿嫂好刻薄佢，佢有日將九隻牛交俾牛郎，要佢帶十隻牛返屋企，如果唔係就𢴒佢走。但牛郎好彩得到高人指點，喺山上發現咗隻有病嘅老牛，打後牛郎發現老牛原來係被打落凡間嘅金牛星，於是就將佢帶返屋企。後嚟牛郎得到老牛指點，搵到下凡仙女沖涼同玩嘅地方，佢同咁啱下凡玩嘅織女邂逅，兩人墮入愛河，後嚟仲生埋對龍鳳胎。但因為人仙相戀犯天規，織女俾神仙扚返去天界。深愛老婆嘅牛郎靠老牛嘅力量上天界搵織女，王母娘娘用佢頭上嘅銀簪變條銀河出嚟擋佢嘅去路，但天上嘅喜鵲俾牛郎嘅愛情感動咗，化作鵲橋，等牛郎可以跨過銀河同織女團聚。而王母娘娘亦都俾佢哋打動咗，下令每年七月初七，牛郎織女可以喺鵲橋相會，成為咗牽牛星同織女星。呢個傳說就係七姐誕嘅由來；而傳統上，東亞各地嘅婦女喺農曆七月初七嗰陣，都會向七姐（織女）獻祭，求自己可以有佢嗰對擅長編織嘅巧手同良緣。
玩泥沙

玩泥沙，係細路仔童年時嘅玩意。嚮沙灘或者建築地盤細路仔砌沙堆，或者用樹枝玩寫字、畫公仔、玩過三關咁。

七彩沙粒圖畫
七彩沙粒圖畫，都係玩泥沙。用唔同色嘅沙粒代替畫筆同水彩畫畫。而家嚮開放日、嘉年華會、攤遊戲都經常有呢檔彩沙畫項目。

沙雕
沙雕藝術，又叫做堆沙藝術，嚟自細路仔玩泥沙。嚮20世紀初，美國佛羅里達州同加利福尼亞州海邊搞過唔少沙雕比賽之類嘅活動，藝術家參加者從中學各種玩泥沙技巧，成功嘅重可以砌出巨型雕塑。
玩耍治療

玩耍治療（play therapy），又叫做遊戲治療，係指用玩嚟處理細路嘅心理病嘅做法，喺廿一世紀初開始受重視。

基本原則
愛思蓮主張玩耍治療應該係響治療過程入面同個細路嘅所有溝通：
治療師一定要建立溫暖、友善嘅氣氛，同儘快建立良好、和諧一致嘅關係。
治療師要接受個細路嘅就是係佢本身。
治療師要響關係入面提供寛容嘅感覺，令到個細路可以完全表達自己嘅感受。
治療師一定要警覺個細路所表達嘅情緒，俾啲回應，等個更加明白佢嘅行為。
玩弄制度

玩弄制度（英文：gaming the system）係一種人類行為。想像一個系統（例如一套法律），個系統有拃規則，啲規則原意係想保護個系統嘅，但有部份嘅人利用呢啲規則嚟令自己嘅利益最大化，呢啲人做嘅嘢就係玩弄制度。
玩扮嘢

玩扮嘢（pretend play / make believe）係玩嘅一種，指涉及「扮到好似某件物體或者某個人係第樣嘢噉」嘅玩，例如一間用積木砌出嚟嘅屋並唔係一間真嘅屋，但個細路喺玩嗰陣扮到好似間積木屋係間真屋噉；又或者係玩煮飯仔，班細路扮到好似自己係一個家庭嘅成員噉，但佢哋未必真係同一個家庭嘅成員。喺年紀大少少嘅細路當中，玩扮嘢可以複雜到涉及一大班個體進行表演戲劇等嘅活動。
喺玩扮嘢嘅過程裏面，細路要展現想像力（明明物體 A 同物體 B 係兩樣嘢，但將 A 想像成 B）同埋留意唔同事物之間嘅抽象相似性（一間積木屋唔係一間真屋，但兩者都有屋頂同牆等嘅特徵）。因為噉，玩扮嘢俾人指對於認知發育嚟講好重要，而且透過對「邊個扮乜角色」等嘅談判過程（例：「我想喺套話劇入面扮演主角」）仲會涉及同人相處嘅技能。
玩謝華爾街行動

《玩謝華爾街行動》（英文：Dump Money）係套美國嘅傳記電影，喺2023年上畫。呢套戲嘅主角係薛夫洛根、施巴斯坦史丹同埋莎蓮活莉。
秦海璐

秦海璐（1978年8月11號—）係中國大陸女演員、編劇，遼寧大連人，喺遼寧營口出世，祖籍山東黃縣（龍口市）。秦海璐曾獲金馬獎最佳新演員、最佳女主角、最佳原著劇本獎，係華語電影圈少見嘅演、編都掂嘅電影人。

個人生活
2014年7月10號3點幾，秦海璐喺微博登出結婚照同結婚証，證實同男友王新軍結婚。照片上顯示嘅日期係2014年1月23號「新婚留念」，兩人已經喺半年前登記結婚。
秦淮河

秦淮河係中國長江嘅一條支流，主要喺江蘇南京嘅範圍，長110公里。
秦淮景

《秦淮景》係由陳其鋼填詞同作曲，徐惠芬、吳健芳同張建珍演唱。呢隻歌係電影《金陵十三釵》嘅插曲。

簡介
呢隻歌係改編自江南民間小調《無錫景》。
秦漢

秦漢，中國史一期，指秦國滅六國統一起，到漢國滅亡為止。之前為先秦，之後為魏晉南北朝。秦漢脫離周封建制，直接以郡縣管地方。各族龐雜，首次成為帝國，有說秦漢為第一帝國。
秦國為中國史上，首次有皇帝，治理咁大國，行郡縣制，統一制度，大興土木，長城、馳道、大渠。秦治國失誤，過耗民力，短暫統一而亡。
漢國承繼秦國基業，用唔同方法去管理。最初用黃老之術，到劉徹改為尊儒學。
兩者政治以三公九卿制，丞相權力好大。內政不斷以皇帝、外戚、宦官、官吏世家所紛擾，最後往往失治而地方亂起。
秦淮區

秦淮區（粵拼：ceon4 waai4 keoi1）係中國江蘇省嘅副省級市南京嘅一個區。面積49.11 km²，人口103.2萬人。轄12條街道。
街道：秦虹街道、夫子廟街道、紅花街道、雙塘街道、中華門街道、五老村街道、洪武路街道、大光路街道、瑞金路街道、月牙湖街道、光華路街道、朝天宮街道

史
秦淮區來自中華民國時期嘅第三區（門東區）同第四區（門西區），後來兩區併埋，取名自區內嘅秦淮河，面積22.34 km²。
原先秦淮區治喺秦虹街道，2013年3月28號白下區併入秦淮區，由原先5條街道變成12條，區治都搬咗去太平南路69號（五老村街道）。
秦煌

秦煌（英文：Chun Wong，1948年2月16號—），原名梁日成，係香港電視藝員，1976年加入佳藝電視，1979年客串麗的電視一套劇之後，過檔無綫電視，代表作之一係1983年無綫劇集《射鵰英雄傳》嘅周伯通。

早年生活
秦煌生於一般家庭，與家人居住在黃大仙，父親梁全利在九龍城衙前圍道開設「梁全利刀剪」。他小時候在住所附近的農田和河溪捉魚嬉戲，讀書成績不錯，曾就讀佛教志蓮學校以及位於旺角亞皆老街的大同中學，在學時經常由住處踏單車回校上學。畢業後，他曾做過建築方面的工作。直至1975年，佳藝電視開台。他在當年香港商業電台的唱片騎師莫佩雯介紹下認識電台創辦人何佐芝，又在何氏的介紹下認識了當時佳藝電視開拍《射鵰英雄傳》的監製。他於是應徵做跑龍套演員。後來因為監製覺得秦煌的表現得意，就安排他做「周伯通」一角。秦煌自此進入演藝圈當演員演出至今。
佳藝電視倒閉後，秦煌曾經加入有關示威行動，抗議電視台未支付員工的薪金。事前他仍然在趕拍劇集，但剛巧佳藝電視台的高層決定結束經營，以致秦煌加入遊行行列。不久，他有數年時間加入邵氏電影公司，參與拍攝李翰祥導演的電影作品。當時二人早已認識，他們結緣於在佳藝時期，李氏找秦煌嘗試拍攝單元偵探作品。及後他見秦煌的角色形象不錯，遂安排他拍攝電影《軍閥趣史》。李翰祥大多數電影都有秦煌的演出。而「秦煌」一藝名正是由李翰祥提議改的，原因是名字氣勢大，含意是「無恥（始）」，能夠襯托其演的軍閥角色，並一直沿用至今。

加入無綫電視
1978年，麗的電視與無綫電視皆有意羅致秦煌。他便先到麗的電視客串蕭笙監製的劇集《天龍訣》「夏哈哈」一角，再與無綫電視簽約。《鹽梟》是他在無綫電視拍攝的第一套電視劇。現在，他服務無綫電視已經超過40年，參演過逾110齣劇集，其角色一直與肥胖可愛的忠角有關，例如金庸筆下的胖子周伯通、《薛家三部曲》和《大運河》的程知節和《鹿鼎記》的茅十八等，雖然有時候也會演出壞人令人跌破眼鏡，例如《施公奇案》的僧格正雄等，但亦都受到觀眾歡迎。秦煌的演技開始受到矚目始於1983年的無綫經典劇集《射雕英雄傳》中的主要角色周伯通，令他開始在大中華地區為人所知。

生活近況
2008年7月12日，秦煌在香港長洲消遣後歸家乘船時，因飲醉酒「斷片」而不慎跌倒墮海，以致頭部受傷昏迷，送院檢查後情況一度嚴重，一度有生命危險。他留院7日後康復出院。2016年，他在萬千星輝頒獎典禮上獲頒「專業演員大獎」，表彰他在演藝方面的貢獻與努力。現時，秦煌除了拍攝劇集之外，閑時又會收看體育節目及記錄片。此外，他又會約友人飲茶和收聽外國人唱的歌曲。
2020年11月1日下午，秦煌準備出席於將軍澳電視城內舉辦的《踩過界II》宣傳活動前，突感不適並失足跌坐地上，須召救護車送院。後於醫院照X光後發現肩膀骨裂，須接受手術並留院觀察。

軼聞
秦煌擁有超過20多年的潛水經驗。他在佳藝電視時開始潛水，又試過與陳安瑩一同在蒲台島潛水。另外，他亦有用魚槍打魚的經驗。

演出作品
呢個表唔完整，歡迎加料。
*以下只記錄秦煌演出過嘅劇集或電影作品資料，如果有漏，請幫手補返相關資料。
舊時

舊時（粵音：gau6 si4），或者叫舊陣時（粵音：gau6 zan6 si4），亦叫古時、以前、從前，係種時間概念，指而家之前嘅時間，啲事已經發生咗。
舊扎戈拉

舊扎戈拉（保加利亞文：Стара Загора）係保加利亞第六大城，人口有15萬。
舊溫布萊球場

舊溫布萊球場（英文：The original Wembley Stadium）係英國倫敦布倫特區溫布萊舊時嘅足球場，1923年起好，2000年開始重建，起第二代嘅溫布萊球場。呢個球場搞過1966年FIFA世界盃決賽。
舊愛新歡

《舊愛新歡》係台灣歌手潘越雲出嘅第七張錄音室大碟。喺1986年10月由滾石唱片發行。

簡介
呢張唱碟收錄咗10隻歌。呢張唱碟係李宗盛幫佢製作。
舊水務署抽水站

舊水務署抽水站（英文The Former Pumping Station of Water Supplies Department），香港舊時一抽水站，油蔴地抽水站，當中留底古蹟，係前水務署抽水站工程師寫字樓，一般叫紅磚屋。間屋喺九龍油蔴地上海街三四四號。抽水站一八九五年落成，屬九龍最早期供水設施一部份，當時未叫上海街，而叫舊名差館街，落成喺海邊。二〇〇九年十二月十八號，香港古物古蹟辦事處評定爲一級歷史建築物。舊日側邊窩打老道，有明渠，替代原本涌流，抽水站亦因此而來。一九〇六年九龍水塘落成，抽水站廢，改用途。原本有三間屋，依家只淨低上海街嘅寫字樓。
古蹟冠名水務署，實則水務署一九六五年先成立。泵房當時歸工務司署。而泵房停過太耐，已無人知道原名，大家長時期叫佢做紅磚屋。

史
抽水站圖則
一八九〇年五月十四號，曾有報告，研究九龍供水，鑿井引水落地層，同埋旱季抽水實驗。一八九二年六月三十號，種種實驗後，工務司署出另一份報告，建議四個山谷地，鑿井引水流落地層，經水管流入抽水站，再用抽水機抽上山，以及起水管供應水去旺角嘴、油蔴地、尖沙嘴同紅磡。抽水站地點設在新填地，同時建窩打老道同明渠。附近山上起咗有蓋配水庫。一八九五年，抽水站落成，為屋宇三間，一為泵房煲水房，一為工場，技工宿舍以及煙通，一為寫字樓兼工程師宿舍。水泵來自英國，燒煤供蒸氣推動，一八九五年十二月二十四號開始運行。
北面一間，泵房煲水房，一層高。中間一間，兩層高，下為工場，上為技工宿舍。南面一間，兩層高，下為寫字樓同士多房，上為工程師宿舍，用紅磚砌成，又叫做紅磚屋。建築用殖民地新古典主義設計，並揉合藝術與工藝美術運動嘅風格。此外，另有廚房同廁所。煙通高五十呎。
過差館街，有個清水池，供泵房供水同煲水之用。
一九〇六年十二月二十四號，九龍水塘落成，新供水唔使用泵房。一九一一年，泵房停用。一九一二年，煙通拆。
一九六〇年，泵房未拆時全貌，當時改做郵政局。
二十世紀，一十年代同二十代年，泵房煲水房變油蔴地郵政局，工場變危險品倉庫，而寫字樓兼工程師宿舍，變成淨潔局。
一九一五年，油蔴地郵政局開張。二戰前後，郵政局牆外，雲南里一邊，擺咗三十七檔寫信佬，直到識字率大增後消亡。一九六七年郵政局搬去九龍中央郵政局，丟空兩年，一九六九年拆咗，起咗公廁。同時工場亦拆，改為垃圾收集站。
淨低寫字樓兼工程師宿舍，淨潔局之後，又做過小販牌照部以及油蔴地街坊福利會。一九八九年後交畀救世軍，做露宿者之家，當時露宿者，好多癮君子，針筒亂拋出外，差人會來掃場。到一九九九年，搬去對面上海街三四五號A。紅磚屋喺土地發展公司「窩打老道／雲南里」重建項目範圍內，等拆。
二〇〇〇年，香港市區重建局同新鴻基地產諗住拆咗紅磚屋，紅磚屋似古蹟，主張保護文物嘅人士反對。當時佢史上有幾重要，並不為人所知。後來有區內人士奇怪紅磚屋來歷，並加以調查，得知抽水站來歷。古蹟古物辦事處，評定為一級歷史建築，得以保留。不過廚房、部份磚牆連同雲南里舊樓，已偷偷拆咗。變成今日零零丁丁一棟，同少許圍牆。
最後，雲南里舊樓建成私人住宅，名窩打老道8號，有三十六層高。保留紅磚屋之故，唔起部分低層單位，改用長柱支撐樓身。
二〇〇六年，政府經過多年時間，最後決定花費八千萬港圓，紅磚屋同鄰近嘅油麻地戲院，改成傳統曲藝表演中心，設座位三百幾個，整項工程二〇一一年至二〇一二完工。
二〇一二年十二月到二〇一三年三月，有關單位舉辦導賞團，畀公眾穿梭油麻地戲院同油麻地抽水站宿舍。
二〇一六年十月，紅磚屋成為油麻地戲院嘅寫字樓、表演排練空間，兼做舖仔，賣有大戲紀念品。
紅磚屋正面
紅磚屋右面
紅磚屋介紹
油麻地舊水務處抽水站模型。未上色嘅部分為已拆咗嘅機房、工作室同煙囪（香港文物探知館展品）
稔灣

稔灣（英文：Nim Wan）係香港新界屯門區西北部一海灣，喺下白泥西南、曾咀東北，起有新界西堆填區。
稗田寧寧

稗田寧寧 ，係日本嘅一個女藝人同埋配音員。
程頤

程頤（1033年—1107年），字正叔，係北宋理學家同教育家，佢同佢阿哥程顥都係北宋時期宋明理學嘅奠基人。
程顥

程顥（1032年—1085年），字伯淳，係北宋理學家同教育家，佢同佢細佬程頤都係北宋時期宋明理學嘅奠基人。
程開甲

程開甲（粵拼：cing4 hoi2 gaap3；簡化字：程开甲；1918年8月3號—2018年11月17號）係中國大陸嘅核武器技術專家同中國科學院嘅院士，江蘇吳江市（今日嘅蘇州吳江區）人。早期時熟讀咗伽利略、牛頓、愛因斯坦、詹天佑等世界出名嘅科學家傳記。大學畢業後亦留咗喺浙江大學做物理系嘅助教，期間一直研究相對論同基本粒子。1946年8月去到英國留學兩年後返到中國大陸繼續發展；1960年調到北京加入中國核武器研究隊後隱姓埋名，期間亦試過踏入羅布泊搞核試驗。1984年開始咗國防科工委（總裝備部）嘅科技委昌認為有同顧問、國家超導專家委員會嘅顧問。佢喺2013年攞過國家最高科學技術獎同2017年攞過八一勛章。
2018年11月17號，佢因病喺北京嘅解放軍第三〇一醫院死咗，終年100歲（虛齡101歲）。

參考資料
〈101岁"中国核司令"程开甲逝世：获两弹一星功勋章〉。《澎湃新闻》。17 Nov 2018。
永远的“中国核司令”程开甲：一路走好！|程开甲|两弹一星 新浪网 （2018-11-17）
稍士巴頓

稍士巴頓（Saltsjöbaden）係瑞典士多貢東面一個鎮，1893年起嘅，離市中18千米，有湖有島。早年就有鐵路，有酒店，係有錢人嘅住宅區。
稔樹灣

稔樹灣（英文：Nim Shue Wan），係香港新界大嶼山一個海灣，喺大嶼山東部愉景灣南面，東面同坪洲大利島隔海相對，舊時係個漁村仔。
稚內機場

稚內機場（粵拼：zi6 noi6 gei1 coeng4，日文：稚内空港）係喺日本稚內嘅一個機場，喺1960年4月起好。
盃山站

盃山站係釜山地鐵3號線嘅一個地底車站，喺韓國釜山廣域市蓮堤區蓮山洞（韓文：연산동 (부산)）。

車站結構
站體係2面2線側式月台嘅地底車站，等車月台有月台幕門，有6個出口。

史
2005年11月28號：落成啟用。
盅飯

盅飯，又叫做盅頭飯、蒸飯，係用個燉盅裝住煲熟飯，上面有配菜，原盅上枱食。而家廣東、香港酒樓都好見盅頭飯，或原盅蒸飯。傳統會用瓷盅，貪佢熱力均勻，後期亦用不鏽鋼盅，貪佢耐用。

款式
鳳爪排骨飯、北菇滑雞飯、鹹魚肉餅飯 、窩蛋牛肉飯、咸蛋肉餅飯、土魷肉餅飯。
台灣有地瓜蒸飯、芋香吻魚蒸飯。
日本有栗飯、鯛魚蒸飯、松茸蒸飯。

起源
苦力致愛。1920年代南方唐人飲早茶，一盅兩件。茶樓用燉湯燉盅蒸飯，加上點心料鳳爪排骨，成為苦力飽肚食品。
盆地省

盆地省係剛果共和國嘅一個省，喺國土中部，首府奧旺多。
盆架樹

盆架樹（粵拼：pun4 gaa3 syu6；學名：Winchia calophylla）係夾竹桃科盆架樹屬嘅常綠喬木，原產地喺馬來半島等東南亞嘅群島一帶，而家喺中國嘅海南島、雲南，及緬甸同印尼都可以搵到佢。呢種植物可以抵抗到大氣污染。

用途
呢種樹木既可以用嚟做木材，又可以用嚟做庭院同公園嘅觀景樹。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖樹嘅樹皮或葉可以做藥，佢專門醫新咳、久咳、傷風咳同哮喘呢啲病。
盂蘭節

呢個節重有好多個名，因為要燒金銀衣紙，所以又叫燒衣節，同時又係佛教同道教嘅宗教節日，佛教嗌佢做盂蘭盆節，簡稱盂蘭節，道教嗌做中元節，因為道教話呢日係地官生日，所以百姓又叫地官誕。
呢個節開始於佛教盂蘭節佈施餓鬼，後來中國三教合流，同道教中元祭亡人、儒教祭祖合成今日嘅拜祭儀式。喺習俗上，北方普遍集中喺七月十五拜祭，亦有各地輪流普渡，而華南從七月頭到七月十四每日都有人燒衣，並唔集中，就係唔可以超過十四先燒衣。而對湖南、江西來講，呢個節仲緊要過清明、重陽，佢哋係呢日行山。同時呢個節日本、韓國、越南亦都過。

佛教
呢一日要開盂蘭盆法會供奉佛祖、僧人，濟六道苦難眾生，報謝父母慈恩。盂蘭盆嘅意思係用來解救因畀嘢吊住而生嘅痛苦嘅法器。
典故上就話釋迦牟尼有重要弟子目犍連，有神通嘅能力，因為佢阿媽做衰嘢多，死咗變餓鬼，目犍連用神通睇到就好傷心，就用法力畀啲飯畀老母食，但啲飯到咗嘴邊就化灰，於是搵佛祖求救，佛祖話要搵齊眾僧，每年七月中攞個盤裝百味五果供奉十方僧人，靠呢啲功德濟度老母，最後佢阿媽得以解脫。

道教
道教全年盛會有三次，分別係三元大帝嘅生日，正月十五叫做上元節，係天官誕，天官賜福，呢日係祈福；七月十五係中元節，係地官誕，地官赦罪，祈求減輕地府亡魂嘅罪過；十月十五係下元節，係水官誕，水官解厄，為有過失嘅人解除厄運。
就話呢日地府放生啲鬼，可以為地府亡魂赦罪。

鴨怕燒衣
雖然廣府人無雞不成宴，但燒衣時主菜係鴨唔係雞，講法有三：一，金銀衣紙要落先人手上，就靠呢隻禽鳥，雞嘴尖爪利，會搲（音：we2）爛啲衣，所以用鴨；二，祭品過奈何橋時要靠隻鴨孭（音：me1）過去；三，七月時鴨係當造，肉質肥美，畀先人既得體，又令陽間子孫有口福。
不過過年就唔用鴨，因為話：苦瓜炆鴨，苦過弟弟。弟弟指鴨，因為鴨喺水盤食嘢會發出di3 di2聲，所以有噉嘅花名；用苦瓜炆鴨，苦味會滲入鴨肉，就苦過原先隻鴨。所以冇人過年用鴨拜。
所以有歌仔唱：人怕失魂，狗怕夏至，騸雞最怕年廿幾，生雞最怕年初二，黃毛鴨仔最怕七月燒衣。
盆栽

盆栽，又叫做盆景，係用個花盆嚟到種嘅植物。盆栽係人工種植嘅觀賞植物，唐朝同宋朝嗰陣已經好興。清朝有個思想家龔自珍寫咗篇散文，叫《病梅館記》就係講當時啲文人雅士鐘意點樣玩盆栽。
約瑟·普立茲

約瑟·普立茲係一個美國政治人、作家、出版商、新聞工作者。
約瑟夫·富歇

約瑟夫·富歇（法文：Joseph Fouché，1759年5月21號—1820年12月25號），係18世紀末法國嘅政治人。1804年，拿破崙稱帝之後，佢俾任命做警政大臣，封奧特朗托公爵。
約瑟夫·斯蒂格里茨

約瑟夫·斯蒂格里茨（英文：Joseph Stiglitz）係美國嘅一位經濟學家，係 2001 年諾貝爾經濟學獎得主之一。
約珥書

《約珥書》係《舊約聖經》嘅小先知書，天主教譯做《岳厄爾》，作者係約珥。

簡介
作者：約珥
日期：公元前835年
地點：耶路撒冷
有關先知約珥嘅資料唔多，佢生活喺邊個時代亦唔清楚。呢卷書可能係喺公元前第五或第四世紀，當波斯帝國統治猶大時寫成嘅。約珥描寫非利士地方遭遇可怕嘅蝗災同旱災。喺呢啲事件佢睇出耶和華嘅日子臨到嘅徵兆，嗰時耶和華要懲罰嗰啲敵對佢旨意嘅人。約珥傳達信息，話耶和華呼召人民悔改，重應許復興佢嘅子民，賜福畀佢哋。特別值得注意嘅係上帝應許佢哋嘅靈要降喺所有人民，唔分男女老幼嘅人身上。
約瑟·岑彼達

約瑟·岑彼達係一個奧匈帝國、美國、奧地利經濟學家、教授、人類學家、法學家、政治學家。
約瑟夫·坎伯

約瑟夫·坎伯（1904年3月26號—1987年10月30號）係一位美國作家。
磐城國

磐城國係古代日本嘅一個令制國，屬東山道地區，由陸奧國分出，1868年設置。
磐城足球會

磐城足球會（日文：いわきFC）係日本一支職業足球隊，日本乙組職業足球聯賽（J2）球隊之一。球會根據地係福島縣，主場係J-VILLAGE。

史
2012年成立。2022年加入日本職業足球聯賽。
磐安

磐安係中國浙江金華一個縣，總面積1196平方公里，人口21萬。
磐梯町

磐梯町（日文：磐梯町／ばんだいまち Bandai machi */?）係日本福島縣耶麻郡嘅一個町。
磐田喜悅

磐田喜悅（粵拼：pun4 tin4 hei5 jyut6；日文：ジュビロ磐田(Jubilo Iwata)；英文：Júbilo Iwata），舊稱磐田山葉（pun4 tin4 saan1 jip6），係日本一支職業足球隊，日本甲組職業足球聯賽（J1）球隊之一。球會根據地係靜岡縣磐田市，主場係山葉球場，較大型賽事會移師去同縣嘅靜岡體育場或東京嘅國立競技場作賽。
球會前身係山葉發動機嘅足球部，故亦稱「磐田山葉」。（注：喺日職聯中，球隊嘅名字唔得保留企業名）
球隊名嘅「Júbilo」源自葡萄牙話，意思係「歡喜」。

史
佢嘅前身係山葉發動機嘅足球部，1972年成立。1993年成為日職聯準會員。1994年加入日職聯之後，磐田山葉先後攞過日本三大賽事（日職聯、聯賽盃同天皇盃）冠軍，並成為日職聯創立以來第一支奪得亞洲冠軍球會盃冠軍嘅日本球隊。
磐田

磐田（いわた）係日本靜岡縣一個市，人口16萬。
磐石

磐石係中國吉林吉林市一個市，總面積3861平方公里，人口53萬。